**Concursul Național de Istorie „Nicolae Iorga”**

**24 aprilie 2021**

**Clasa a X-a**

# Ambele subiecte sunt obligatorii. Se acordă 10 puncte din oficiu.

**Subiectul I (40 puncte)**

**Citiţi cu atenţie sursele de mai jos:**

„Toate aceste impresii le-a strâns (Voltaire n.n.) în *Scrisori despre englezi*... Textul așeza în opoziție libertatea politică și independența intelectuală a englezilor cu tirania și limitările Franței; condamna aristocrația leneșă și clerul hrăpăreț al Franței cu veșnicul său recurs la Bastilia ca răspuns la orice întrebare și la orice dubiu; îndemna clasele de mijloc să se ridice și să pretindă cele mai înalte funcții în stat, așa cum se întâmpla în Anglia. Fără ca autorul să fi știut și fără să fi plănuit asta, aceste texte au fost primul cântec de cocoș al revoluției.” (Durant Will, *Povestea filosofiei*).

„Două cauze contribuie la producerea oricărei acţiuni libere: una morală, anume voința care determină actul, şi alta fizică - puterea care îl săvârșeşte. Când merg într-o direcție, trebuie în primul rând să o voiesc, iar în al doilea să mă ducă picioarele... Corpul politic are aceleaşi mobile, căci vom găsi şi la el forţa şi voinţa: una denumită putere legislativă, cealaltă putere executivă. Nimic nu se face - sau n-ar trebui să se facă - fără sprijinul lor. Am văzut că puterea legislativă aparţine poporului şi nu poate fi decât a lui. Dimpotrivă, puterea executivă, cum se vede uşor din principiile stabilite mai sus, nu poate aparține tuturor, ca puterea legislativă sau suverană, pentru că nu este formată. [...]

Cu alte cuvinte, în afară de maximele comune tuturor, toate popoarele cuprind prin însăşi firea lor o cauză care le organizează într-un mod particular şi face ca fiecare să-şi aibă legislația lui proprie, caracteristică.” (Jean Jacques Rousseau, *Contractul social*).

**Pornind de la aceste surse, răspundeţi următoarelor cerinţe:**

1. Precizați, pe baza sursei A, o deosebire între regimul politic din Anglia și regimul politic din Franța. **6 puncte**

2. Menționați, pe baza sursei B, două cauze care contribuie la producerea oricărei acțiuni libere. **6 puncte**

3. Precizați sursa care susține faptul că puterea legislativă îi aparține poporului.

**4 puncte**

4. Scrieți o relație cauză-efect stabilită între două informații selectate din sursa B, precizând rolul fiecăreia dintre aceste informații (cauză respectiv efect).

**6 puncte**

5. Menționați două caracteristici ale Iluminismului.

**8 puncte**

6. Prezentați două idei iluministe.

**10 puncte**

**Subiectul al II-lea (50 de puncte)**

Elaboraţi o sinteză referitoare la ***Organizarea statelor moderne în secolele al XVII-lea – al XVIII-lea***, în maximum 600 de cuvinte, având în vedere:

* precizarea unei urmări a „Revoluţiei Glorioase”, în planul separaţiei puterilor în stat;

**8 puncte**

* menţionarea a două principii iluministe referitoare la stat şi societate; **6 puncte**
* menţionarea unui fapt istoric referitor la desfăşurarea Revoluţiei Franceze în perioada 1789-1799; **5 puncte**
* prezentarea unei fapt istoric, în desfăşurarea „Revoluţiei Americane”, care marca separaţia puterilor în stat și menționarea atribuțiilor fiecărei puteri; **11 puncte**
* formularea unui punct de vedere referitor la rolul documentelor programatice în organizarea statelor moderne şi susţinerea acesteia prin două argumente istorice. **10 puncte**

**Notă!**

Se punctează şi utilizarea **limbajului istoric adecvat**, **structurarea** eseului, evidenţierea **relaţiei cauză-efect**, elaborarea **argumentului istoric** (prezentarea unui fapt istoric relevant şi utilizarea conectorilor care exprimă cauzalitatea şi concluzia), respectarea **succesiunii cronologice/logice** a faptelor istoriceşi **încadrarea** eseului în limita de spaţiu precizată**. 10 puncte**

**Total test 90 de puncte. Se acordă 10 puncte din oficiu.**

**Total 100 de puncte.**

**BAREM DE EVALUARE ŞI NOTARE**

**NU SE ACORDĂ PUNCTAJ INTERMEDIAR!**

**Subiectul I (40 de puncte):**

1. **6 puncte** pentru menționarea oricărei deosebiri dintre regimul politic din Anglia și regimul politic din Franța (ex:. *Textul așeza în opoziție libertatea politică și independența intelectuală a englezilor cu tirania și limitările Franței*).

2. **6 puncte** pentru menționarea, pe baza sursei B, a oricăror două cauze care contribuie la producerea oricărei acțiuni libere (ex. *Două cauze contribuie la producerea oricărei acţiuni libere: una morală, anume voința care determină actul, şi alta fizică -¬ puterea care îl săvârșeşte*), împărțite astfel: câte 3 puncte pentru fiecare cauză menționată (**3x2=6 puncte**)

3. **4 puncte** pentru precizarea sursei B.

4. **6 puncte** pentru orice relație cauzală găsită în sursa B (ex. cauză: *„ toate popoarele cuprind prin însăşi firea lor o cauză care le organizează într-un mod particular”* , efect: „*şi face ca fiecare să-şi aibă legislatia lui proprie, caracteristică.*” ).

5. **8 puncte** pentru menționarea oricăror două caracteristici. Se acordă câte 4 puncte pentru menționarea unei caracteristici (**4x2=8 puncte**).

6. **10 puncte** pentru prezentarea a două idei iluministe împărțite astfel:

se acordă **2 puncte** pentru menționarea fiecărei idei iluministe **(2x2=4 puncte**)

se acordă **1 punct** pentru menționarea unui filozof iluminist, **2 puncte** dacă sunt menționați doi sau mai mulți filozofi,

se acordă câte 2  **puncte** pentru fiecare idee iluministă argumentată (**2x2=4 puncte**).

**Subiectul al II-lea (50 puncte)**

**40 de puncte pentru informaţia istorică, distribuite astfel:**

-**2 (două) puncte** pentru precizarea unei urmări a „Revoluţiei Glorioase”, în planul separaţiei puterilor în stat;

- **Câte 2 (două) puncte** pentru menţionarea atribuțiilor care definesc puterile în stat prin evidențierea relației de cauzalitate și utilizarea unui exemplu/ a unei caracteristici; **(2px3=6p)**

1 punct pentru utilizarea doar a unui exemplu/ a unei caracteristici referitoare la faptul istoric menţionat.

-**Câte 3 puncte** pentru menţionarea oricăror două principii iluministe referitoare la stat şi societate **(3px2=6p)**

-**2 (două) puncte** pentru menţionarea oricărui fapt istoric referitor la desfăşurarea Revoluţiei Franceze în perioada 1789-1799;

**-3 puncte** pentru prezentarea faptului istoric menţionat, prin evidenţierea relaţiei de cauzalitate şi utilizarea unui exemplu/ a unei caracteristici;

1 punct pentru utilizarea doar a unui exemplu/ a unei caracteristici referitoare la faptul istoric menţionat.

- **2 (două) puncte** pentru prezentarea faptului istoric menţionat, prin evidenţierea relaţiei de cauzalitate şi utilizarea unui exemplu/ a unei caracteristici;

1 punct pentru utilizarea doar a unui exemplu/ a unei caracteristici referitoare la faptul istoric menţionat;

- **Câte 3 puncte** pentru menţionarea atribuțiilor care definesc puterile în stat prin evidențierea relației de cauzalitate și utilizarea unui exemplu/ a unei caracteristici. **(3px3=9p)**

- **4 puncte** pentru formularea oricărui punct de vedere referitor la rolul documentelor programatice în organizarea statelor moderne;

- **Câte 3 puncte** pentru pentru folosirea ca argument a oricăror două fapte istorice. **(3px2=6p)**

**Ordonarea şi exprimarea ideilor menţionate – 10 puncte distribuite astfel:**

* **1 punct** pentru **structurarea textului** (introducere - cuprins - concluzii);

0 puncte pentru text nestructurat;

* **2 (două) puncte** pentru evidenţierea **relaţiei cauză-efect**, astfel încât compoziţia să probeze înţelegerea procesului istoric;

1 punct pentru prezenţa parţială a relaţiei cauză-efect;

0 puncte pentru lipsa relaţiei cauză-efect;

* **2 puncte** pentru **argumentarea istorică** (coerenţa şi pertinenţa argumentării elaborate prin utilizarea unui fapt istoric relevant, respectiv, a conectorilor care exprimă cauzalitatea şi concluzia);

1 punct pentru coerenţa şi pertinenţa argumentării elaborate prin utilizarea unui fapt

istoric relevant;

0 puncte pentru lipsa argumentării istorice;

* **2 puncte** pentru **respectarea succesiunii cronologice/ logice** a faptelor istorice;

1 punct pentru respectarea parţială a succesiunii cronologice/ logice a faptelor istorice;

0 puncte pentru nerespectarea succesiunii cronologice/ logice a faptelor istorice;

* **2 puncte** pentru **utilizarea limbajului istoric**;

1 punct pentru utilizarea parţială a limbajului istoric;

0 puncte pentru lipsa limbajului istoric;

* **1 punct** pentru **respectarea limitei de spaţiu**;

0 puncte pentru nerespectarea limitei de spaţiu. **Total 50 de puncte.**

**Total test 90 de puncte. Se acordă 10 puncte din oficiu.**

**Total 100 puncte.**